Humorbilder av terrorangrep er usmakelig | Emilie Persokrud

Emilie Persokrud (18)

28. mai 2017 21:15 Sist oppdatert 29. mai 2017

En Ariana Grande-konsert ble rammet av terror mandag kveld. Flere mennesker mistet livet. Skribenten reagerer på humorbilder basert på terrorangrepet. PHIL MCCARTEN, REUTERS/NTB SCANPIX

Si ;D-innlegg: Hva slags holdninger er det som florerer rundt oss når det å lage humorbilder basert på et terrorangrep, er morsomt?

Si ;D-innlegg

Dette er et Si ;D-innlegg. Meninger i teksten står for skribentens regning. Innlegg kan sendes Dette er et Si ;D-innlegg. Meninger i teksten står for skribentens regning. Innlegg kan sendes hit

Da jeg våknet opp mandag morgen og fikk med meg den forferdelige nyheten om terrorangrepet i Manchester, bristet hjertet mitt.

Jeg kunne ikke, og kan fortsatt ikke, begripe hvordan noen kan utføre en så ondskapsfull, hjerteløs og feig handling mot uskyldige mennesker.

Sint, kvalm og redd

Da jeg skulle legge med samme kveld, fikk jeg ikke sove. Jeg «scrollet» nedover Facebook-feeden min, og hjertet mitt bristet nok en gang. Det jeg så, gjorde meg sint, kvalm og redd.

Det at noen lager, deler, liker, kommenterer og ler av disse bildene, gjør meg vondt, skriver Emilie Persokrud (18). Skjermdump, meme

Fakta Hva er et Si ;D-innlegg? – Si ;D er Aftenpostens debattsider for ungdom mellom 13 og 21 år – Vi publiserer cirka 20 innlegg i uken både på papir og nett – Målet er å løfte frem unge stemmer i samfunnsdebatten – Har du noe på hjertet? Send ditt innlegg til sid@aftenposten.no – Usikker på hvordan du skriver debattinnlegg? Her er noen tips på veien. Vis mer

Det handler om respekt, og det trenger vi tydeligvis mer av

Hva slags holdninger er det som florerer rundt oss når det å lage humorbilder basert på et terrorangrep der uskyldige mennesker ble brutalt revet bort, er morsomt?

Ikke kall oss hårsåre

Det at noen lager, deler, liker, kommenterer og ler av disse bildene, gjør meg vondt. Så ufattelig vondt.

Skjermdump, meme

Det er ikke morsomt, og det er absolutt ikke greit at slike holdninger eksisterer.

Det er heller ikke greit at du som finner disse bildene morsomme, kaller oss som ikke har den samme usmakelige sansen for humor, for hårsåre. Det handler ikke om å være hårsår eller ikke.

Det handler rett og slett om respekt, og det trenger vi tydeligvis mer av.

Skjermdump, meme

Jeg håper for Guds skyld ikke at noen som mistet en av sine nærmeste i Manchester, får opp disse bildene i sin Facebook-feed. Det var vondt nok for meg her hjemme i lille Norge.

Les flere saker som mener vi må stå sammen mot terroren: